02011711408030008 



ΕΦΗΜΕΡΙΣΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ 


Αρ. Φύλλου 1171 


14 Αυγούστου 2003 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Μεταβίβαση της αρμοδιότητας ανάθεσης ενεργειών 
Εθνικής τεχνικής βοήθειας - στήριξης στην Κοινω¬ 
νία της Πληροφορίας Α.Ε., εποπτευόμενο φορέα 
του Υπουργείου Εσωτερικών, Δημόσιας Διοίκησης 

και Αποκέντρωσης. 1 

Συμπλήρωση - τροποποίηση της 1039904/2430/0016Α 


25.4.2000 απόφασης του Υπουργού Οικονομίας 
και Οικονομικών, περί παροχής τηλεομοιοτυπίας, 
με την οποία βεβαιώνεται η φορολογική ενημερό¬ 
τητα συναλλασσόμενου σε πιστοποιημένους φο¬ 
ρείς, υπηρεσίες και πρόσωπα. 2 

Ανασυγκρότηση Επιτροπής Σχεδιασμού και Ανάπτυ¬ 
ξης Λιμένων. 3 

Εκμίσθωση στην Αικατερίνη Αραμπατζή του δικαιώμα¬ 
τος έρευνας και εκμετάλλευσης γεωθερμικού δυ¬ 
ναμικού χαμηλής ενθαλπίας, σε περιοχή του Αρί- 

στηνου Ν. Έβρου. 4 

Σύσταση Δημοτικού Προσώπου στο Δήμο Φαναριού, 
Νομού Πρέβεζας με την επωνυμία, «ΠΑΙΔΙΚΟΣ 

ΣΤΑΘΜΟΣ ΔΗΜΟΥ ΦΑΝΑΡΙΟΥ. 5 

Σύσταση Δημοτικού Προσώπου στο Δήμο Θεσπρωτι- 
κού, Νομού Πρέβεζας με την επωνυμία, «ΠΑΙΔΙΚΟΣ 

ΣΤΑΘΜΟΣ ΔΗΜΟΥ ΘΕΣΠΡΩΤΙΚΟΥ». 6 

Σύσταση Δημοτικού Προσώπου στο Δήμο Πάργας, 
Νομού Πρέβεζας με την επωνυμία, «ΠΑΙΔΙΚΟΣ 

ΣΤΑΘΜΟΣ ΔΗΜΟΥ ΠΑΡΓΑΣ». 7 

Ανάθεση άσκησης αρμοδιοτήτων, σε Υπηρεσίες 
Π.Κ.Μ. μεταβίβαση αρμοδιοτήτων σε προϊσταμέ¬ 
νους αυτών και συμπλήρωση της οικ. 5631/ 


26.7.2000 απόφασής μας, περί ορισμού εισηγητών 


και μεταβίβασης εξουσίας υπογραφής "Με εντολή 
γενικού γραμματέα", όπως συμπληρώθηκε και 

ισχύει. 8 

Διαπίστωση των κλάδων και των θέσεων που κατέχει 
το προσωπικό καθώς και τις θέσεις που είναι κενές, 
της Παιδόπολης "Αγία Σοφία" Μαγνησίας. 9 


ΑΠΟΦΑΣΕΙ Σ 

Αριθ. 152025/ΚΤΠ5260-Δ (1) 

Μεταβίβαση της αρμοδιότητας ανάθεσης ενεργειών 
Εθνικής τεχνικής βοήθειας - στήριξης στην Κοινωνία 
της Πληροφορίας Α.Ε., εποπτευόμενο φορέα του 
Υπουργείου Εσωτερικών, Δημόσιας Διοίκησης και 
Αποκέντρωσης. 

ΟΙ ΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ - ΕΣΩΤΕΡΙΚΩΝ, 
ΔΗΜΟΣΙΑΣ ΔΙΟΙΚΗΣΗΣ ΚΑΙ ΑΠΟΚΕΝΤΡΩΣΗΣ 

Έχοντας υπόψη: 

1. Το άρθρο 29 Α του Ν. 1558/85 «Κυβέρνηση και Κυ¬ 
βερνητικά Όργανα» (ΦΕΚ 137/Α) όπως προστέθηκε με το 
άρθρο 27του Ν. 2081/92 (ΦΕΚ 154/Α) και αντικαταστάθη- 
κε με το άρθρο 1 παρ. 2α του Ν. 2469/97 (ΦΕΚ38/Α). 

2. Την από 8.12.2000 Κοινή Υπουργική Απόφαση 41637/ 
ΔΙΟΕ 769 για σύσταση ειδικής υπηρεσίας, διαχείρισης του 
Επιχειρησιακού Προγράμματος «Κοινωνία της Πληροφο¬ 
ρίας», του Υπουργείου Εθνικής Οικονομίας, όπως ισχύει. 

3. Το άρθρο 12 του Ν. 2860/2000 «Διαχείριση, παρακο¬ 
λούθηση και έλεγχος του Κοινοτικού Πλαισίου Στήριξης 
και άλλες διατάξεις» (ΦΕΚ 251/Α/14.11.2000). 

4. Το Π.Δ. 4/2002 «Εκτέλεση ενεργειών τεχνικής βοή- 
θειας-στήριξης και διαχείριση των αντίστοιχων πόρων 
(και ιδίως τα άρθρα 1 παρ. 4 και 3 παρ. 6») (ΦΕΚ 3/Α/ 

14.1.2002) . 

5. Την 1466/Ε.Υ.Σ. 105/17.1.2002 περί καθορισμού των 
στοιχείων του ετήσιου προγράμματος ενεργειών τεχνι¬ 
κής βοήθειας-στήριξης σύμφωνα με το άρθρο 12 παρ. 3 
του Ν. 2860/2000 (ΦΕΚ 78/Β/29.1.2002). 

6. Την 190540/473/1.8.2002 απόφαση του Πρωθυπουρ¬ 
γού και του Υπουργού Οικονομίας και Οικονομικών για 
τον διορισμό του Ειδικού Γραμματέα (αρ. ΦΕΚ 175 Γ/ 

2.8.2002) όπως ισχύει. 

7. Την 32556/ΕΥΣ560/14.5.2003 απόφαση έγκρισης του 
προγράμματος Τεχνικής Βοήθειας της Ε.Υ.Δ. του Ε.Π. 
«Κοινωνία της Πληροφορίας» για το έτος 2003. 

8. Την 10071/23.3.2001 κοινή υπουργική απόφαση για 
το καταστατικό της εταιρείας (ΦΕΚ 324 Β/27.3.2001). 

9. Την 4764/10.10.2001 κοινή υπουργική απόφαση περί 
υπηρεσιακού οργανισμού της εταιρείας (ΦΕΚ 1340 Β/ 
15.10.2001). 

10. Την 263/24.4.2002 υπουργική απόφαση περί κανονι¬ 
σμού προμηθειών της εταιρείας (ΦΕΚ 528 Β/29.4.2002). 

11. Το γεγονός ότι με την απόφαση αυτή δεν προκαλεί- 
ται δαπάνη. 

12. Την ανάγκη ομαλής εκτέλεσης του ετήσιου προ¬ 
γράμματος τεχνικής βοήθειας-στήριξης, αποφασίζουμε: 

Μεταβιβάζουμε στην εταιρεία «Κοινωνία της Πληροφο¬ 
ρίας Α.Ε.» την αρμοδιότητα ανάθεσης ενεργειών της 
Εθνικής Τεχνικής Βοήθειας - Στήριξηςτης Ειδικής Υπηρε¬ 
σίας Διαχείρισης του Ε.Π. «ΚτΠ», στο πλαίσιο του εγκε¬ 
κριμένου ετήσιου προγράμματος Τεχνικής Βοήθειας- 
Στήριξης για το έτος 2003, συνολικού ποσού ενός εκα¬ 
τομμυρίου, πεντακοσίων χιλιάδων ευρώ (1.500.000,00). 

Η Κοινωνία της Πληροφορίας Α.Ε, προβαίνει στην εκτέ¬ 
λεση των συγκεκριμένων ενεργειών της Εθνικής Τεχνικής 
Βοήθειας - Στήριξης της Ειδικής Υπηρεσίας Διαχείρισης 
του Ε.Π. «ΚτΠ», όπως αυτές περιγράφονται στο εγκεκρι¬ 
μένο ετήσιο πρόγραμμά της (αρ. πρωτ. 32556/ΕΥΣ 560/ 
14.5.2003), ύστερα από εισήγηση του Ειδικού Γραμματέα 
για την «ΚτΠ». 

Στην απόφαση θα αναφέρονται το είδος των αγαθών ή 
υπηρεσιών, οι προδιαγραφές, το εκτιμώμενο κόστος, το 
μέγιστο χρονικό όριο υλοποίησης, η κατηγορία ενέργειας 
του υποπρογράμματος Β που βαρύνει η δαπάνη, καθώς 
και οι δύο (2) εκπρόσωποι της Ειδικής Υπηρεσίας Διαχεί¬ 
ρισης του Ε.Π. «ΚτΠ» στην επιτροπή παρακολούθησης 
και παραλαβής, την οποία θα συστήνει η ΚτΠ Α.Ε. 

Για την αποπληρωμή των προμηθευτών ή των αναδο¬ 
χών απαιτείται πρακτικό οριστικής παραλαβής των παρα¬ 
δοτέων από την αρμόδια Επιτροπή Παρακολούθησης και 
Παραλαβής. Η μεταβίβαση κάθε εμπράγματου και ενοχι¬ 
κού δικαιώματος (κυριότητα των αγαθών, πνευματικά δι¬ 
καιώματα αυλών αγαθών, κ.λ.π.) στην Ειδική Υπηρεσία 
Διαχείρισης του Ε.Π. «Κοινωνία της Πληροφορίας» πραγ¬ 
ματοποιείται με αντίστοιχη βεβαίωση παραλαβής υπογε¬ 
γραμμένη από τον Ειδικό Γ ραμματέα. 

Η ανάθεση, εκτέλεση και πληρωμή γίνεται σύμφωνα με 
τις διατάξεις που διέπουντο καθεστώς της εταιρίας (ΦΕΚ 
528/Β/29.4.2002), όπως αυτό ισχύει. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 8 Αυγούστου 2003 

οι ΥΠΟΥΡΓΟΙ 

ΟΙΚΟΝΟΜΙΑΣ ΕΣΩΤΕΡΙΚΩΝ, ΔΗΜΟΣΙΑΣ 

ΚΑΙ ΟΙΚΟΝΟΜΙΚΩΝ ΔΙΟΙΚΗΣΗΣ ΚΑΙ ΑΠΟΚΕΝΤΡΩΣΗΣ 

Ν. ΧΡΙΣΤΟΔΟΥΛΑΚΗΣ Κ. ΣΚΑΝΔΑΛΙΔΗΣ 

-♦- 

Αριθ. 2078/0030 (2) 

Συμπλήρωση - τροποποίηση της 1039904/2430/0016Α 

25.4.2000 απόφασης του Υπουργού Οικονομίας και 
Οικονομικών, περί παροχής τηλεομοιοτυπίας, με την 
οποία βεβαιώνεται η φορολογική ενημερότητα συναλ¬ 
λασσόμενου σε πιστοποιημένους φορείς, υπηρεσίες 
και πρόσωπα. 

Ο ΥΠΟΥΡΓΟΣ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ 

Έχοντας υπόψη: 

1. Τη διάταξη της παραγράφου 4του άρθρου 26του Νό¬ 
μου 1882/1990 (ΦΕΚ43 Α') 


2. Τη διάταξη της παραγράφου 4του άρθρου 18του Νό¬ 
μου 2753/1999 (ΦΕΚ 249 Α'), με την οποία παρέχεται 
εξουσιοδότηση στον Υπουργό Οικονομικών να ορίζει τον 
τύπο και το περιεχόμενο εγγράφου που θα αναπληρώνει 
κάθε πιστοποιητικό, το οποίο καθορίζεται με βάση τις 
ισχύουσες διατάξεις. 

3. Την παράγραφο 7 του άρθρου 85 του Ν. 2238/1994 
περί ποινών για την παραβίαση του φορολογικού απορ¬ 
ρήτου. 

4. Την 1109793/6134-11/0016/24.11.1999 ΠΟΑ 1223 
(ΦΕΚ 2134 Β') απόφαση του Υπουργού Οικονομικών 
όπως ισχύει. 

5. Την 1039904/2430/0016Α ΠΟΑ 1144/25.4.2000 (ΦΕΚ 
618 Β') απόφαση του Υπουργού Οικονομίας για την πα¬ 
ροχή τηλεομοιοτυπίας, με την οποία βεβαιώνεται η φορο¬ 
λογική ενημερότητα συναλλασσόμενου σε πιστοποιημέ¬ 
νους φορείς, υπηρεσίες και πρόσωπα, όπως συμπληρώ¬ 
θηκε και τροποποιήθηκε με την 1064332/3834/0016 ΠΟΑ 
1191/26.7.2001 του ιδίου Υπουργού. (ΦΕΚ 1034 Β'). 

6. Την 1065956/863/Α006/15.7.2003 (ΦΕΚ 985 Β') κοινή 
απόφαση του Πρωθυπουργού και του Υπουργού Οικονο¬ 
μικών, με την οποία μεταβιβάζονται αρμοδιότητες στους 
Υφυπουργούς Οικονομικών. 

7. Την ανάγκη βελτίωσης της διαδικασίας χορήγησης 
φορολογικής ενημερότητας, μετηνπαροχή δυνατότητας 
στα Κέντρα Εξυπηρέτησης Πολιτών του ΥΠ.Εσ.ΔΑ να εκ¬ 
δίδουν και να χορηγούν σε όσους έχουν έννομο συμφέ- 
ροντέτοια βεβαίωση, για την καλύτερη εξυπηρέτηση των 
πολιτών. 

8. Το γεγονός ότι με την παρούσα απόφαση δεν προκα- 
λείται δαπάνη στον Κρατικό Προϋπολογισμό, αποφασί¬ 
ζουμε: 

1. Η παράγραφος 5 του άρθρου 1 της ΠΟΑ 1144/ 

25.4.2000 του Υπουργού Οικονομικών τροποποιείται ως 
εξής: 

"5. Κατά την πρώτη του επικοινωνία με το δίκτυο ο πι¬ 
στοποιημένος φορέας, Υπηρεσία η πρόσωπο επιλέγειτον 
προσωπικό του κωδικό αριθμό επικοινωνίας με τη χρήση 
του οποίου θα είναι εφικτή η πρόσβαση στο ειδικό δίκτυο 
επικοινωνίας για την αναζήτηση και λήψη τηλεομοιοτυ¬ 
πίας στην οποία βεβαιώνεται η φορολογική ενημερότητα 
των συναλλασσομένων με αυτόν ή προκειμένου για Κέ¬ 
ντρα Εξυπηρέτησης Πολιτών του Υπουργείου Εσωτερι¬ 
κών Δημόσιας Διοίκησης και Αποκέντρωσης και η λήψη 
τηλεομοιοτυπίας εκκαθαριστικού σημειώματος δήλωσης 
φόρου εισοδήματος φυσικών προσώπων 11 . 

2. Η παράγραφος 4 του άρθρου 2 της ΠΟΑ 1144/ 

25.4.2000 του Υπουργού Οικονομικών τροποποιείται ως 
εξής: 

"Δεν επιτρέπεται απ’ τους πιστοποιημένους φορείς, 
Υπηρεσίες και πρόσωπα η έκδοση ή θεώρηση φωτοαντι¬ 
γράφων των τηλεομοιοτυπιών βεβαιώσεων φορολογικής 
ενημερότητας ούτε η διόρθωση αυτών και των τηλεομοι¬ 
οτυπιών εκκαθαριστικών σημειωμάτων δήλωσης φόρου 
εισοδήματος φυσικών προσώπων 11 . 

3. Στο άρθρο 2 της 1039904/2430/0016Α ΠΟΑ 1144/ 

25.4.2000 απόφασης του Υπουργού Οικονομικών, προ¬ 
στίθεται παράγραφος έβδομη, που έχει ως εξής: 

"Τα Κέντρα Εξυπηρέτησης Πολιτών (ΚΕΠ) του Υπουρ¬ 
γείου Εσωτερικών, Δημόσιας Διοίκησης και Αποκέντρω¬ 
σης, ως πιστοποιημένες υπηρεσίες κατά την έννοια και 
διαδικασία των διατάξεων του άρθρου 1 της ΠΟΑ 
1144/25.4.2000 του Υπουργού Οικονομικών, θα παραδί- 

δουν εκκαθαριστικά σημειώματα φόρου εισοδήματος 
φυσικών προσώπων στον υπόχρεο υποβολής της παρα¬ 
πάνω δήλωσης ή σε νόμιμα εξουσιοδοτημένο εκπρόσωπό 
του, ύστερα από σχετική αίτηση του η οποία σε περίπτω¬ 
ση κοινής δήλωσης των συζύγων θα συνοδεύεται και από 
υπεύθυνη δήλωση του Ν. 1599/1986 ότι δεν έχει λυθεί ο 
γάμος τουςή δεν τελούν σε διάσταση. Το εκκαθαριστικό 
σημείωμα, που θ’ αποστέλλεται στο ΚΕΠ με τηλεομοιοτυ¬ 
πία, φέρει μηχανική αποτύπωση της υπογραφής του Γε¬ 
νικού Γραμματέα Πληροφοριακών Συστημάτων ή υπαλ¬ 
λήλου της Υπηρεσίας αυτής, που ορίζεται με απόφαση 
του καθώς και μηχανική αποτύπωση της σφραγίδας της 
Γενικής Γραμματείας Πληροφοριακών Συστημάτων του 
Υπουργείου Οικονομικών. Στην τηλεομοιοτυπία του εκκα¬ 
θαριστικού σημειώματος προστίθεται από το Κέντρο Εξυ¬ 
πηρέτησης Πολιτών η ονομασία του, ο αριθμός της αίτη¬ 
σης και υπογράφεται απ’ τον αρμόδιο υπάλληλο". 

4. Το πρώτο εδάφιο της πρώτης παραγράφου του άρ¬ 
θρου 3 της ΠΟΑ 1144/25.4.2000 του Υπουργού Οικονομι¬ 
κών τροποποιείται ως εξής: 

"Η τηλεομοιοτυπία βεβαίωσης φορολογικής ενημερό¬ 
τητας που αποστέλλεται ατελώς στους πιστοποιημένους 
Φορείς, Υπηρεσίες ή πρόσωπα, για αποκλειστική τους 
χρήση, καθώς και η τηλεομοιοτυπία εκκαθαριστικού ση¬ 
μειώματος δήλωσης φόρου εισοδήματος φυσικών προ¬ 
σώπων, που αποστέλλεται στα Κέντρα Εξυπηρέτησης 
Πολιτών, μετά από αίτημα του υπόχρεου ή νομίμως εξου¬ 
σιοδοτημένου εκπροσώπου του, αποτελούν διοικητικά 
έγγραφα". 

5. Στο άρθρο 3 της ίδιας ως άνω απόφασης προστίθεται 
τελευταίο εδάφιο ως εξής: 

"Για την εφαρμογή της παραγράφου 7 του άρθρου 85 
του ν. 2238/1994 αρμόδιος είναι ο Προϊστάμενος της Δη¬ 
μόσιας Οικονομικής Υπηρεσίας που αναγράφει το εκκα¬ 
θαριστικό σημείωμα". 

6. Στο άρθρο 5 της ίδιας ως άνω απόφασης προστίθεται 
δεύτερο εδάφιο, που έχει ως εξής: 

"Η Γενική Γραμματεία Πληροφοριακών Συστημάτων 
του Υπουργείου Οικονομίας και Οικονομικών διενεργεί 
δειγματοληπτικούς ελέγχους προκειμένου να διαπιστω¬ 
θεί η τήρηση από τα Κέντρα Εξυπηρέτησης Πολιτών και 
τους άλλους πιστοποιημένους Φορείς, Υπηρεσίες ή πρό¬ 
σωπα των διατάξεων της παρούσας απόφασης". 

7. Το άρθρο 6 της ίδιας ως άνω απόφασης τροποποιεί¬ 
ται ως εξής: 

"Η Γενική Γραμματεία Πληροφοριακών Συστημάτων 
αναστέλλει την πιστοποίηση Φορέα, Υπηρεσίας ή Προ¬ 
σώπου να ζητά και να λαμβάνει τηλεομοιοτυπίες βεβαίω¬ 
σης φορολογικής ενημερότητας και εκκαθαριστικού ση¬ 
μειώματος δήλωσης φόρου εισοδήματος φυσικών προ¬ 
σώπων, εφ’ όσον διαπιστωθούν παραβάσεις των 
διατάξεων της παρούσας απόφασης ή υπάρχουν σοβα¬ 
ρές υπόνοιες ότι διαπράχθηκαν ποινικά αδικήματα ή πα¬ 
ραβιάστηκαν φορολογικές διατάξεις. 

Η σχετική απόφαση κοινοποιείται στον ενδιαφερόμε¬ 
νο". 

8. Η απόφαση αυτή ισχύει από τη δημοσίευσή της στην 
εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 12Αυγούστου 2003 

Ο ΥΦΥΠΟΥΡΓΟΣ 

ΑΠΟΣΤΟΛΟΣ ΦΩΤΙΑΔΗΣ 


Αριθ. 8216/17/2003 (3) 

Ανασυγκρότηση Επιτροπής Σχεδιασμού και Ανάπτυξης 
Λιμένων. 

Ο ΥΠΟΥΡΓΟΣ 
ΕΜΠΟΡΙΚΗΣ ΝΑΥΤΙΛΙΑΣ 

Έχοντας υπόψη: 

1. Το Π.Δ. 175/2002 (Α' 158) "Οργανισμός Διάρθρωσης 
και Λειτουργίας Γ ενικής Γ ραμματείας Λιμένων και Λιμενι¬ 
κής Πολιτικής. 

2. Τις διατάξεις του άρθρου 19 του Δεύτερου Μέρους 
του Ν. 2932/2001 (Α' 145), όπως αυτές τροποποιήθηκαν 
και ισχύουν, σύμφωνα με τα άρθρα 35 και 44, παρ. 3 του 
Ν. 3153/2003 (ΑΊ53). 

3. Την 8216/05/03/10.6.2003 απόφασή μας. 

4. Την αριθ. 5214.17/02/01/3.10.2001 απόφαση του 
Υπουργού Εμπορικής Ναυτιλίας "Συγκρότηση Επιτροπής 
Σχεδιασμού και Ανάπτυξης Λιμένων" (ΒΊ 274), όπως αυτή 
τροποποιήθηκε και ισχύει με τις 5214.17/5/01/27.12.2001, 
5214.17/03/02/17.7.2002 και 8319/1/1/2003/29.1.2003 
αποφάσεις (Β' 1818/01, 1002/02 και 109/03 αντίστοιχα). 

5. Το ΔΔΟ/Φ.101.81/01/9206/16.07.2003 έγγραφο 
Δ/νσης Διοικ./Οικονομικού του Υπουργείου Αιγαίου. 

6. Το ΓΓΔ/336-03/17.7.2003 έγγραφο Γεν. Δ/νσης Με¬ 
ταφορών του Υπουργείου Μεταφορών και Επικοινωνιών. 

7. Το 48433/ΔΙΟΕ 380/22.7.2003 έγγραφο Δ/νσης Ορ- 
γαν. & Εκπαίδευσης του Υπουργείου Οικονομίας και Οι¬ 
κονομικών. 

8. Το 9299/24.07.2003 έγγραφο Γεν. Γραμματέως του 
Υπουργείου Πολιτισμού. 

9. Το 256178/24.7.2003 έγγραφο Δ/νσης Οργαν. & Απλ. 
Διαδικασιών του Υπουργείου Γεωργίας. 

10. Το Τ/7764/25.7.2003 έγγραφο Δ/νσης Θαλ. Τουρι¬ 
σμού & Τουρ. Λιμένωντου Υπουργείου Ανάπτυξης 

11. Το Φ.900/82/3727/Σ.46/25.7.2003 έγγραφο Γρ. Γεν. 
Δ/ντη Επιτελείου του Υπουργού Εθνικής Άμυνας. 

12. Το Δ16α/333/1/300/ΑΡ/28.7.2003 έγγραφο Δ/νσης 
Διοικητικού της ΓΓΔΕ του Υπουργείου ΠΕ.ΧΩ.Δ.Ε. 

13. Το οικ. 33780/30.07.2003 έγγραφο Δ/νσης Οργ. & 
Λειτ. ΟΤΑτου ΥΠ.ΕΣ.Δ.Δ.Α. 

14. Το 3378/31.07.2003 έγγραφο Γεν. Γραμματέως του 
Υπουργείου ΠΕ.ΧΩ.Δ.Ε, αποφασίζουμε: 

1. Ανασυγκροτούμε την Επιτροπή Σχεδιασμού και Ανά¬ 
πτυξης Λιμένων από τα παρακάτω τακτικά και αναπληρω¬ 
ματικά μέλη: 

α) ΤονΘΩΜΟΠΟΥΛΟ Νικόλαο, Γενικό Γ ραμματέα Λιμέ¬ 
νων και Λιμενικής Πολιτικής, ως Πρόεδρο. 

β) Τον Πλοίαρχο Λ.Σ. (Τ) ΣΤΕΡΓΙΟΠΟΥΛΟ Βασίλειο, εκ¬ 
πρόσωπο του Υπουργείου Εμπορικής Ναυτιλίας, ως τα¬ 
κτικό μέλος με αναπληρωτή του τον Αντιπλοίαρχο Λ.Σ. (Τ) 
ΛΙΓΝΟ Νικόλαο. 

γ) Τον Πλοίαρχο Λ.Σ. (Τ) ΠΡΩΤΟΠΑΠΑ Ιωάννη, εκπρό¬ 
σωπο του Υπουργείου Εμπορικής Ναυτιλίας, ως τακτικό 
μέλος, με αναπληρώτριά του την Αντιπλοίαρχο Λ.Σ. (Τ) 
ΤΣΑΝΤΗΛΑ Όλγα. 

δ) Τον ΒΟΥΡΝΑ Ιωάννη, Γενικό Διευθυντή Περιβάλλο¬ 
ντος, εκπρόσωπο του Υπουργείου Περιβάλλοντος, Χω¬ 
ροταξίας και Δημοσίων Έργων, ως τακτικό μέλος με ανα¬ 
πληρωτή του τον ΖΑΜΠΕΛΗ Χρήστο, Διευθυντή Χωροτα- 
ξίας. 

ε) Τον ΝΙΣΤΑΖΑΚΗ Γεώργιο, Πολιτικό Μηχανικό με βαθ¬ 
μό Γ ενικού Διευθυντή της Γενικής Διεύθυνσης Συγκοινω¬ 
νιακών Έργων της Γενικής Γραμματείας Δημοσίων Έρ- 




16130 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


γων εκπρόσωπο του Υπουργείου Περιβάλλοντος, Χωρο¬ 
ταξίας και Δημοσίων Έργων, ως τακτικό μέλος με ανα¬ 
πληρωτή του τον ΤΣΑΒΔΑΡΗ Εμμανουήλ, Πολιτικό Μηχα¬ 
νικό με βαθμό Διευθυντή της Διεύθυνσης Λιμενικών Έρ¬ 
γων και Έργων Αεροδρομίων (Δ4). 

στ) Τον ΚΑΤΣΙΓΙΑΝΝΗ Κωνσταντίνο, Γενικό Διευθυντή 
της Γενικής Διεύθυνσης Τουριστικής Πολιτικής της Γενι¬ 
κής Γραμματείας Τουρισμού, εκπρόσωπο του Υπουργεί¬ 
ου Ανάπτυξης, ως τακτικό μέλος με αναπληρώτριά του 
την ΚΟΥΤΣΑΥΤΑΚΗ Ελευθερία, Διευθύντρια της Διεύθυν¬ 
σης Θαλάσσιου Τουρισμού και Τουριστικών Λιμένων. 

ζ) ΤονΣΙΔΗΡΟΠΟΥΛΟ Ιωάννη, Γενικό Διευθυντή της Γε¬ 
νικής Διεύθυνσης Οικονομικής Πολιτικής, εκπρόσωπο του 
Υπουργείου Οικονομίας και Οικονομικών, ως τακτικό μέ¬ 
λος με αναπληρωτή του τον ΓΕΩΡΓΟΠΟΥΛΟ Ευστάθιο, 
Οικονομολόγο που υπηρετεί στη Διεύθυνση Τομέων Πα¬ 
ραγωγής της Γ ενικής Διεύθυνσης Οικονομικής Πολιτικής. 

η) Τον ΡΙΖΟΜΥΛΙΩΤΗ Ιωάννη, Γενικό Διευθυντή Μεταφο¬ 
ρών, εκπρόσωπο του Υπουργείου Μεταφορών και Επικοι¬ 
νωνιών, ως τακτικό μέλος με αναπληρωτή του τον ΚΑΛΛΙ- 
ΒΩΚΑ Βασίλειο, Διευθυντή Εμπορευματικών Μεταφορών. 

θ) Τον ΓΕΩΡΓΗ Ευστράτιο, Κλάδου ΠΕ3 Ηλεκτρολόγων 
Μηχανικών με βαθμό Διευθυντή, εκπρόσωπο του Υπουρ¬ 
γείου Αιγαίου, ως τακτικό μέλος με αναπληρωτή του τον 
ΛΙΝΑΡΔΟ Φώτιο, Κλάδου ΠΕ3 Μηχανολόγων Μηχανικών 
με βαθμό Διευθυντή. 

ι) Την ΚΟΥΤΣΟΥΡΗ Δήμητρα, Γενική Διευθύντρια της 
Διεύθυνσης Τοπικής Αυτοδιοίκησης, εκπρόσωπο του 
Υπουργείου Εσωτερικών Δημόσιας Διοίκησης και Αποκέ¬ 
ντρωσης, ως τακτικό μέλος με αναπληρωτή της τον ΠΑ- 
ΝΑΓΙΩΤΟΥ Ιωάννη με βαθμό Διευθυντή. 

ια) Τον ΚΟΛΩΝΑ Λάζαρο, Γενικό Διευθυντή Αρχαιοτή¬ 
των και Πολιτιστικής Κληρονομιάς, εκπρόσωπο του 
Υπουργείου Πολιτισμού, ως τακτικό μέλος με αναπληρώ- 
τριά του την ΔΕΛΑΠΟΡΤΑ Αικατερίνη, Διευθύντρια Εφο¬ 
ρείας Εναλίων Αρχαιοτήτων. 

ιβ) Τον ΤΣΙΩΚΑ Απόστολο, Γενικό Διευθυντή Αλιείας, 
υπάλληλο του Κλάδου ΠΕ4 Ιχθυολόγων, εκπρόσωπο του 
Υπουργείου Γεωργίας, ως τακτικό μέλος με αναπληρώ- 
τριά του την ΒΑΣΙΛΕΙΟΥ Μαρία, Διευθύντρια Θαλάσσιας 
Αλιείας του ιδίου Κλάδου. 

ιγ) Τον ΚΥΡΙΑΚΟΥΔΗ Γεώργιο, Αναπληρωτή Γενικό Δι¬ 
ευθυντή του ΕΠΥΕΘΑ, εκπρόσωπο του Υπουργείου Εθνι¬ 
κής Άμυνας, ως τακτικό μέλος με αναπληρωτή του τον 
ΓΟΥΛΑ Γ εώργιο, Μόνιμο Πολιτικό Υπάλληλο του Γ ενικού 
Επιτελείου Ναυτικού. 

2. Γραμματέας της Επιτροπής Σχεδιασμού και Ανάπτυ¬ 
ξης Λιμένων ορίζεται ο Πλωτάρχης Λ.Σ. (Τ) ΠΑΝΑΓΟ- 
ΠΟΥΛΟΣ Ιωάννης με αναπληρωτή του την Ανθυποπλοί¬ 
αρχο Λ.Σ. (Τ) ΖΙΑΚΑ Αθανασία. 

3. Το έργο της Επιτροπής καθορίζεται στην παρ. 2 του 
άρθρου δέκατου ένατου του Ν. 2932/2001. 

4. Η Επιτροπή συγκαλείται από τον Γενικό Γραμματέα, 
ο οποίος καταρτίζει την ημερήσια διάταξη, εισηγείται τα 
προς συζήτηση θέματα και επιμελείται τις εκτελέσεις των 
αποφάσεώντης. 

5. Η παρούσα απόφαση που αντικαθιστά κάθε προη- 
γούμενή της, να δημοσιευθεί στην Εφημερίδατης Κυβερ- 
νήσεως. 

Πειραιάς, 7 Αυγούστου 2003 

Ο ΥΠΟΥΡΓΟΣ 

ΓΙΩΡΓΟΣ ΠΑΣΧΑΛΙΔΗΣ 


Αριθ. 3878 (4) 

Εκμίσθωση στην Αικατερίνη Αραμπατζή του δικαιώματος 
έρευνας και εκμετάλλευσης γεωθερμικού δυναμικού 
χαμηλής ενθαλπίας, σε περιοχή του Αρίστηνου Ν. 
Έβρου. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΑΝΑΤΟΛΙΚΗΣ ΜΑΚΕΔΟΝΙΑΣ - ΘΡΑΚΗΣ 

Έχοντας υπόψη: 

1. Τον Νόμο 1475/84 (ΦΕΚ 131 Α/11.9.1984) "Αξιοποίη¬ 
ση του Γεωθερμικού Δυναμικού" όπως τροποποιήθηκε με 
το άρθρο 8του Ν. 2244/94 (ΦΕΚ 168/Α/7.10.1994). 

2. Τις διατάξεις του Μεταλλευτικού Κώδικα (Ν.Δ. 210/ 
73/ΦΕΚ 277/Α/5.10.73) και ειδικότερα τα άρθρα 143 και 
144 αυτού. 

3. Τις αποφάσεις του Υπουργείου Ανάπτυξης Δ9-Β, Δ/Φ. 
261/13043/1.8.96 (ΦΕΚ 708 Β/20.8.96) και Δ9-Β/Φ.261/ 
31928/21.12.93 (ΦΕΚ 958 Β/31.12.93). 

4. Το Ν. 2503/97 «Διοίκηση, οργάνωση, στελέχωση της 
Περιφέρειας και άλλες διατάξεις». 

5. Τον Νόμο 2647/98 (ΦΕΚ237 Α/22.10.98) "Μεταβίβαση 
αρμοδιοτήτων στις Περιφέρειες και την Αυτοδιοίκηση και 
άλλες διατάξεις". 

6. Την 256/6.2.2003 απόφαση του Γενικού Γραμματέα 
της Περιφέρειας Αν. Μακεδονίας - Θράκης. 

7. Την απόφαση του Γ ενικού Γ ραμματέατης Περιφέρει¬ 
ας Αν. Μακεδονίας - Θράκης 1172/4.4.2002 «Μεταβίβαση 
εξουσίας υπογραφής «Με εντολή Γενικού Γραμματέα» 
στους Γενικό Διευθυντή, προϊσταμένους Διευθύνσεων 
και Τμημάτων των υπηρεσιών της Περιφέρειας Ανατολι¬ 
κής Μακεδονίας - Θράκης». 

8. Την 2087/12.5.2003 αίτηση της Αικατερίνης Αραμπα¬ 
τζή (με συνημμένα δικαιολογητικά) με την οποία ζήτησε 
να της παραχωρηθεί το δικαίωμα έρευνας και εκμετάλ¬ 
λευσης του γεωθερμικού δυναμικού που περιέχεται σε 
περιοχή του γεωθερμικού πεδίου Αρίστηνου Ν. Έβρου 

9. Τ ο 2170/20.5.2003 έγγραφο της Υπηρεσίας μας προς 
το Ι.Γ.Μ.Ε. 

10. Το 2552/5.6.2003 έγγραφο του Ι.Γ.Μ.Ε. 

11. Το 3121/7.7.2003 έγγραφό μας προς την Αικατερίνη 
Αραμπατζή και την 3868/11.8.2003 τροποποιημένη αίτη¬ 
σή της με συμπληρωματικά δικαιολογητικά. 

12. Το 22325/12.8.2003 γραμμάτιο του Ταμείου Παρα¬ 
καταθηκών και Δανείων ποσού 590 ευρώ (κατάστημα 
Αλεξανδρούπολης) και την 1594/12.8.2003 βεβαίωση κα¬ 
ταθέσεων της Αγροτικής Τράπεζας της Ελλάδος ΑΈ. (κα¬ 
τάστημα Αλεξανδρούπολης), αποφασίζουμε: 

1. Εγκρίνουμε την εκμίσθωση, στην Αικατερίνη Αρα¬ 
μπατζή του δικαιώματος έρευνας και εκμετάλλευσης Γ/© 
Δυναμικού του Γ/Θ πεδίου το οποίο βρίσκεται στην πε¬ 
ριοχή του Αρίστηνου του Ν. Έβρου, έκτασης 7.500τ.μ., η 
οποία προσδιορίζεται από τις παρακάτω συντεταγμένες 
(αναφέρονται στο Κ.Φ.Χ. "Αλεξανδρούπολης", κλίμακας 
1: 100.000 μεφ=40°45'καιλ=2° 15'): 


Σημείο 

X 

3603,00 

Α 

Ψ 

13608,41 

Σημείο 

X 

3603,00 

Β 

Ψ 

13798,53 

Σημείο 

X 

3638,47 

Γ 

Ψ 

13798,5 

Σημείο 

X 

3638,47 

Δ 

Ψ 

13608,54 

Το εγκλειόμενο Γ/Θ Δυναμικό θα χρησιμοποιηθεί για τις 
ανάγκες θέρμανσης της ήδη υπάρχουσας θερμοκηπια- 
κής μονάδας κηπευτικών έκτασης 3.600 τ.μ. Η ποσότητα 
του γεωθερμικού ρευστού που απαιτείται είναι περίπου 
23,5 πι 3 /ά με θερμοκρασία περίπου 52°Θ. Τούτο θα πραγ¬ 
ματοποιηθεί με την ανόρυξη και λειτουργία Γεωθερμικής 
γεώτρησης εντός του εκμισθωμένου Γ/Θ πεδίου. 

Η ερευνητική - παραγωγική Γεωθερμική γεώτρηση ορί¬ 
ζεται από τις κάτωθι συντεταγμένες εξαρτημένες από το 
ΚΦΧ "Αλεξανδρούπολη", κλίμακας 1: 100.000, με φ=40° 
45' και λ=2° 15': 

Χ= 3614,88 και Ψ= 13781,20 

2. Η απόφαση αυτή θα υλοποιηθεί με την υπογραφή 
συμβολαίου ενώπιον συμβολαιογράφου, στο οποίο θα 
περιλαμβάνονται οι προβλεπόμενοι από την ισχύουσα νο¬ 
μοθεσία όροι ως και ειδικότεροι όροι οι οποίοι περιλαμ¬ 
βάνονται στα συμβόλαια εκμίσθωσης Γεωθερμικού Δυνα¬ 
μικού της Χώρας. 

3. Το Ελληνικό Δημόσιο μπορεί να αναπροσαρμόσει οι¬ 
κονομικούς και άλλους όρους της σύμβασης μίσθωσης 
με απόφαση του Γενικού Γραμματέατης Περιφέρειας Αν. 
Μακεδονίας - Θράκης, εφόσον υπάρξει απρόοπτη μετα¬ 
βολή των συνθηκών και σχετική γνωμοδότηση αρμόδιων 
φορέων. Εάν οι όροι δεν γίνουν δεκτοί η σύμβαση λύεται 
αζημίως και επιστρέφεται η εγγύηση καλής εκτέλεσης 
των όρων της σύμβασης. 

4. Εντός δύο (2) μηνών από την κοινοποίηση της παρού¬ 
σας απόφασης στον μισθωτή (Αικατερίνη Αραμπατζή), αυ¬ 
τός μεριμνά με έξοδά του για την ενώπιον Συμβολαιογρά¬ 
φου υπογραφή συμβολαίου με τον Γενικό Γ ραμματέατης 
Περιφέρειας Αν. Μακεδονίας - Θράκης ή τον εκπρόσωπό 
του, ως νόμιμου εκπροσώπου του Ελληνικού Δημοσίου 
σύμφωνα με τον (5) σχετικό Νόμο. Αν παρέλθει η ως άνω 
προθεσμία χωρίς την υπογραφή του συμβολαίου, η πα¬ 
ρούσα παύει να ισχύει και η κατατεθείσα εγγυητική επι¬ 
στολή των 590 ΕΥΡΩ καταπίπτει υπέρ του Δημοσίου. 

5. Εντός τριών (3) μηνών (το αργότερο) από την υπο¬ 
γραφή του συμβολαίου καλείται ο μισθωτής όπως κατα¬ 
θέσει στην υπηρεσία μας Απόφαση Έγκρισης Περιβαλ¬ 
λοντικών Όρων για την έρευνα του εκμισθωμένου Γ/Θ πε¬ 
δίου. Χωρίς αυτήν δεν μπορεί να ξεκινήσει η έρευνα. Για 
το λόγο αυτό ο μισθωτής υποχρεούται να υποβάλλει στην 
Δ/νση Περιβάλλοντος και Χωροταξίας (ΔΙ.ΠΕ.ΧΩ.) της 
Περιφέρειας Α.Μ.Θ. Μελέτη Περιβαλλοντικών Επιπτώσε¬ 
ων σύμφωνα με την κοινή υπουργική απόφαση 69269/90 
όπως τροποποιήθηκε με το Ν. 3010/2002 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Καβάλα, 12Αυγούστου 2003 

Με εντολή Γ ενικού Γ ραμματέα Περιφέρειας 
Ο Προϊστάμενος του Τμήματος 
ΠΑΝΑΓΙΩΤΗΣ ΓΕΩΡΓΙΑΔΗΣ 
-Φ- 

Αριθ. οικ. 7025 (5) 

Σύσταση Δημοτικού Προσώπου στο Δήμο Φαναριού, Νο¬ 
μού Πρέβεζας με την επωνυμία, «ΠΑΙΔΙΚΟΣ ΣΤΑΘ¬ 
ΜΟΣ ΔΗΜΟΥ ΦΑΝΑΡΙΟΥ». 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΗΠΕΙΡΟΥ 

Έχοντας υπόψη: 

1. Τις διατάξεις του Νόμου 3106/2003 (ΦΕΚ 30/Α7 
10.2.2003) «Αναδιοργάνωση του Εθνικού Συστήματος 


Κοινωνικής Φροντίδας και άλλες διατάξεις» και ειδικότε¬ 
ρα του άρθρου 8 που αφορά την υπαγωγή των Κ.Ε.Φ.Ο 
και άλλων υπηρεσιών Κοινωνικής Φροντίδας στους Ο.Τ.Α 
και του άρθρου 14 του Ν. 3148/2003 (Φ.Ε.Κ. 125/Α/ 
23.5.2003). 

2. Τις διατάξεις του άρθρου 203 του Δ. Κ. Κ (Π .Δ. 410/95). 

3. Τις διατάξεις της παραγράφου 10 του άρθρου 6 του 
Ν. 2503/97 «Διοίκηση, οργάνωση, στελέχωση της Περι¬ 
φέρειας, ρύθμιση θεμάτων για την Τοπική Αυτοδιοίκηση 
και άλλες διατάξεις» (ΦΕΚ 107/30.5.97). 

4. Την Οικ. 11749/29.5.03 εγκύκλιο του Υπουργού Εσω¬ 
τερικών, Δημόσιας Διοίκησης και Αποκέντρωσης με θέμα 
« Κέντρα Φροντίδας Οικογένειας (Κ.Ε.Φ.Ο., Βρεφονηπια¬ 
κοί - Παιδικοί Σταθμοί, Βρεφονηπιακών Σταθμών Αθηνών, 
Θεσσαλονίκης και Λάρισας, Προγράμματα Παιδικών 
Σταθμώντου Ε.Ο.Π.». 

5. Τις διατάξεις του άρθρου 12, του Ν. 2880/2001. 

6. Το γεγονός ότι δεν έχει ληφθεί απόφαση του αρμοδί¬ 
ου Δημοτικού Συμβουλίου για προσαρμογή της συστατι¬ 
κής πράξης του Ν.Π. στις διατάξεις του άρθρου 223, του 
Π.Δ. 410/95, μέσα στην προθεσμία που ορίζει ο νόμος, 
αποφασίζουμε: 

1. Συστήνουμε στο Δήμο Φαναριού, του Νομού Πρέβε¬ 
ζας ίδιο Νομικό Πρόσωπο Δ.Δ. με την επωνυμία «ΠΑΙΔΙ¬ 
ΚΟΣ ΣΤΑΘΜΟΣ ΔΗΜΟΥ ΦΑΝΑΡΙΟΥ» το οποίο διέπεται 
από τις διατάξεις του άρθρου 203, του Π.Δ/τος 410/95 
(Δ.Κ.Κ.), με έδρα το Καναλάκι. 

2. ΣΚΟΠΟΣ ΤΟΥ ΝΟΜΙΚΟΥ ΠΡΟΣΩΠΟΥ ΕΙΝΑΙ: 

Η καθημερινή φύλαξη, φροντίδα, ημερήσια φροντίδα, 
διαπαιδαγώγηση και ψυχαγωγία βρεφών και νηπίων ερ¬ 
γαζομένων γονέων, η πολύπλευρη νοητική, συναισθημα¬ 
τική, κοινωνική, ψυχοσωματική ανάπτυξη των παιδιών, η 
προπαρασκευή τους για τη φυσική μετάβασή τους από 
την οικογενειακή ζωή, στο Σχολικό Περιβάλλον. Οι λοιποί 
σκοποί, για τους οποίους ιδρύθηκε και λειτουργεί μέχρι 
σήμερα, το συγκεκριμένο Νομικό Πρόσωπο. 

3. ΠΟΡΟΙ ΤΟΥ Ν.Π. ΕΙΝΑΙ: 

• Οι δαπάνες λειτουργίας, συντήρησης, μισθοδοσίας 
του προσωπικού καλύπτονται από τις πιστώσεις του άρ¬ 
θρου 25, του Ν. 1828/1989 του προϋπολογισμού του 
ΥΠ.ΕΣ.Δ.Δ.Α. 

• Άλλες επιχορηγήσεις από το Δήμο, το Κράτος, ή από 
Φυσικό ή Νομικό Πρόσωπο. 

• Κάθε είδους εισφορές, δωρεές, κληρονομιές, κληρο¬ 
δοσίες. 

• Πρόσοδοι από την περιουσία του και 

• Εισπράξεις από το αντίτιμο των πραγμάτων ή των υπη¬ 
ρεσιών που παρέχει το Νομικό Πρόσωπο. 

4. ΠΕΡΙΟΥΣΙΑ ΤΟΥ ΝΟΜΙΚΟΥ ΠΡΟΣΩΠΟΥ: 

Αυτή που θα περιέλθει από την εφαρμογή της παρα¬ 
γράφου 2, του άρθρου 26, του Π.Δ/τος 410/95 (Δ.Κ.Κ.), 
όπως αυτές τροποποιήθηκαν με το άρθρο 12, του Ν. 
2880/2001. 

5. Το Νομικό Πρόσωπο εκπροσωπείται στα δικαστήρια 
και σε κάθε δημόσια αρχή, από τον Πρόεδρο του Διοικη¬ 
τικού Συμβουλίου και όταν αυτός απουσιάζει ή κωλύεται 
από τον Αντιπρόεδρο. 

6. Με απόφαση του Δ.Σ. θα καθοριστούν τα της Διοίκη¬ 
σης του Ν.Π. (παρ. 3, άρθρο 203 Π.Δ410/95, Δ.Κ.Κ). 

Από τις διατάξεις της απόφασης αυτής, προκαλείται 
δαπάνη σε βάρος του προϋπολογισμού του Δήμου Φανα¬ 
ριού, το ύψος της οποίας δεν μπορεί να προσδιοριστεί με 
την παρούσα. 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Η απόφαση αυτή, να δημοσιευθεί στην Εφημερίδα της 
Κυβερνήσεως και η ισχύς της αρχίζει από την κοινοποίη¬ 
σή της. 

Πρέβεζα, 7 Αυγούστου 2003 

Ο Γενικός Γραμματέας Περιφέρειας κ.α.α. 

Ο Γ ενικός Διευθυντής 
Β. ΜΗΤΣΕΛΟΣ 
-♦- 

Αριθ. οικ. 7023 (6) 

Σύσταση Δημοτικού Προσώπου στο Δήμο Θεσπρωτικού, 
Νομού Πρέβεζας με την επωνυμία, «ΠΑΙΔΙΚΟΣ ΣΤΑΘ¬ 
ΜΟΣ ΔΗΜΟΥ ΘΕΣΠΡΩΤΙΚΟΥ». 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΗΠΕΙΡΟΥ 

Έχοντας υπόψη: 

1. Τις διατάξεις του Νόμου 3106/2003 (ΦΕΚ 30/Α7 

10.2.2003) «Αναδιοργάνωση του Εθνικού Συστήματος 
Κοινωνικής Φροντίδας και άλλες διατάξεις» και ειδικότε¬ 
ρα του άρθρου 8 που αφορά την υπαγωγή των Κ.Ε.Φ.Ο 
και άλλων υπηρεσιών Κοινωνικής Φροντίδας στους Ο.Τ.Α 
και του άρθρου 14 του Ν. 3148/2003 (Φ.Ε.Κ. 125/Α/ 

23.5.2003) . 

2. Τις διατάξεις του άρθρου 203 του Δ.Κ.Κ (Π .Δ. 410/95). 

3. Τις διατάξεις της παραγράφου 10 του άρθρου 6 του 
Ν. 2503/97 «Διοίκηση, οργάνωση, στελέχωση της Περι¬ 
φέρειας, ρύθμιση θεμάτων για την Τοπική Αυτοδιοίκηση 
και άλλες διατάξεις» (ΦΕΚ 107/30.5.97). 

4. Την Οικ. 11749/29.5.03 εγκύκλιο του Υπουργού Εσω¬ 
τερικών, Δημόσιας Διοίκησης και Αποκέντρωσης με θέμα 
« Κέντρα Φροντίδας Οικογένειας (Κ.Ε.Φ.Ο., Βρεφονηπια¬ 
κοί - Παιδικοί Σταθμοί, Βρεφονηπιακών Σταθμών Αθηνών, 
Θεσσαλονίκης και Λάρισας, Προγράμματα Παιδικών 
Σταθμώντου Ε.Ο.Π.». 

5. Τις διατάξεις του άρθρου 12, του Ν. 2880/2001. 

6. Το γεγονός ότι δεν έχει ληφθεί απόφαση του αρμοδί¬ 
ου Δημοτικού Συμβουλίου για προσαρμογή της συστατι¬ 
κής πράξης του Ν.Π. στις διατάξεις του άρθρου 223, του 
Π.Δ. 410/95, μέσα στην προθεσμία που ορίζει ο νόμος, 
αποφασίζουμε: 

1. Συστήνουμε στο Δήμο Θεσπρωτικού, του Νομού 
Πρέβεζας Νομικό Πρόσωπο Δ.Δ. με την επωνυμία «ΠΑΙΔΙ¬ 
ΚΟΣ ΣΤΑΘΜΟΣ ΔΗΜΟΥ ΘΕΣΠΡΩΤΙΚΟΥ» το οποίο διέπε- 
ται από τις διατάξεις του άρθρου 203, του Π.Δ/τος 410/95 
(Δ.Κ.Κ.), με έδρα το Θεσπρωτικό. 

2. ΣΚΟΠΟΣ ΤΟΥ ΝΟΜΙΚΟΥ ΠΡΟΣΩΠΟΥ ΕΙΝΑΙ: 

Η καθημερινή φύλαξη, φροντίδα, ημερήσια φροντίδα, 
διαπαιδαγώγηση και ψυχαγωγία βρεφών και νηπίων ερ¬ 
γαζομένων γονέων, η πολύπλευρη νοητική, συναισθημα¬ 
τική, κοινωνική, ψυχοσωματική ανάπτυξη των παιδιών, η 
προπαρασκευή τους για τη φυσική μετάβασή τους από 
την οικογενειακή ζωή, στο Σχολικό Περιβάλλον. Οι λοιποί 
σκοποί, για τους οποίους ιδρύθηκε και λειτουργεί μέχρι 
σήμερα, το συγκεκριμένο Νομικό Πρόσωπο. 

3. ΠΟΡΟΙ ΤΟΥ Ν.Π. ΕΙΝΑΙ: 

• Οι δαπάνες λειτουργίας, συντήρησης, μισθοδοσίας 
του προσωπικού καλύπτονται από τις πιστώσεις του άρ¬ 
θρου 25, του Ν. 1828/1989 του προϋπολογισμού του 
ΥΠ.ΕΣ.Δ.Δ.Α. 

• Άλλες επιχορηγήσεις από το Δήμο, το Κράτος, ή από 
Φυσικό ή Νομικό Πρόσωπο. 


• Κάθε είδους εισφορές, δωρεές, κληρονομιές, κληρο¬ 
δοσίες. 

• Πρόσοδοι από την περιουσία του και 

• Εισπράξεις από το αντίτιμο των πραγμάτων ή των υπη¬ 
ρεσιών που παρέχει το Νομικό Πρόσωπο. 

4. ΠΕΡΙΟΥΣΙΑ ΤΟΥ ΝΟΜΙΚΟΥ ΠΡΟΣΩΠΟΥ: 

Αυτή που θα περιέλθει από την εφαρμογή της παρα¬ 
γράφου 2, του άρθρου 26, του Π.Δ/τος 410/95 (Δ.Κ.Κ.), 
όπως αυτές τροποποιήθηκαν με το άρθρο 12, του Ν. 
2880/2001. 

5. Το Νομικό Πρόσωπο εκπροσωπείται στα δικαστήρια 
και σε κάθε δημόσια αρχή, από τον Πρόεδρο του Διοικη¬ 
τικού Συμβουλίου και όταν αυτός απουσιάζει ή κωλύεται 
από τον Αντιπρόεδρο. 

6. Με απόφαση του Δ.Σ. θα καθοριστούν τα της Διοίκη¬ 
σης του Ν.Π. (παρ. 3, άρθρο 203 Π.Δ 410/95, Δ.Κ.Κ). 

Από τις διατάξεις της απόφασης αυτής, προκαλείται 
δαπάνη σε βάρος του προϋπολογισμού του Δήμου Θε- 
σπρωτικού, το ύψος της οποίας δεν μπορεί να προσδιο¬ 
ριστεί με την παρούσα. 

Η απόφαση αυτή, να δημοσιευθεί στην Εφημερίδα της 
Κυβερνήσεως και η ισχύς της αρχίζει από την κοινοποίη¬ 
σή της. 

Πρέβεζα, 7 Αυγούστου 2003 

Ο Γ ενικός Γ ραμματέας Περιφέρειας κ.α.α. 

Ο Γ ενικός Διευθυντής 
Β. ΜΗΤΣΕΛΟΣ 

- ♦ - 

Αριθ. οικ. 7024 (7) 

Σύσταση Δημοτικού Προσώπου στο Δήμο Πάργας, Νο¬ 
μού Πρέβεζας με την επωνυμία, «ΠΑΙΔΙΚΟΣ ΣΤΑΘ¬ 
ΜΟΣ ΔΗΜΟΥ ΠΑΡΓΑΣ». 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΗΠΕΙΡΟΥ 

Έχοντας υπόψη: 

1. Τις διατάξεις του Νόμου 3106/2003 (ΦΕΚ 30/Α7 

10.2.2003) «Αναδιοργάνωση του Εθνικού Συστήματος 
Κοινωνικής Φροντίδας και άλλες διατάξεις» και ειδικότε¬ 
ρα του άρθρου 8 που αφορά την υπαγωγή των Κ.Ε.Φ.Ο 
και άλλων υπηρεσιών Κοινωνικής Φροντίδας στους Ο.Τ.Α 
και του άρθρου 14 του Ν. 3148/2003 (Φ.Ε.Κ. 125/Α/ 

23.5.2003) . 

2. Τις διατάξεις του άρθρου 203 του Δ.Κ.Κ (Π.Δ. 410/95). 

3. Τις διατάξεις της παραγράφου 10 του άρθρου 6 του 
Ν. 2503/97 «Διοίκηση, οργάνωση, στελέχωση της Περι¬ 
φέρειας, ρύθμιση θεμάτων για την Τοπική Αυτοδιοίκηση 
και άλλες διατάξεις» (ΦΕΚ 107/30.5.97). 

4. Την Οικ. 11749/29.5.03 εγκύκλιο του Υπουργού Εσω¬ 
τερικών, Δημόσιας Διοίκησης και Αποκέντρωσης με θέμα 
« Κέντρα Φροντίδας Οικογένειας (Κ.Ε.Φ.Ο., Βρεφονηπια¬ 
κοί- Παιδικοί Σταθμοί, Βρεφονηπιακών Σταθμών Αθηνών, 
Θεσσαλονίκης και Λάρισας, Προγράμματα Παιδικών 
Σταθμώντου Ε.Ο.Π.». 

5. Τις διατάξεις του άρθρου 12, του Ν. 2880/2001. 

6. Το γεγονός ότι δεν έχει ληφθεί απόφαση του αρμοδί¬ 
ου Δημοτικού Συμβουλίου για προσαρμογή της συστατι¬ 
κής πράξης του Ν.Π. στις διατάξεις του άρθρου 223, του 
Π.Δ. 410/95, μέσα στην προθεσμία που ορίζει ο νόμος, 
αποφασίζουμε: 




ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 

1. Συστήνουμε στο Δήμο Πάργας,του Νομού Πρέβεζας 
Νομικό ΠρόσωποΔ.Δ. μετηνεπωνυμία«ΠΑΙΔΙΚΟΣΣΤΑΘ- 
ΜΟΣ ΔΗΜΟΥ ΠΑΡΓΑΣ» το οποίο διέπεται από τις διατά- 
ξειςτου άρθρου 203, του Π.Δ/τος410/95 (Δ.Κ.Κ.), με έδρα 
τη Πάργα. 

2. ΣΚΟΠΟΣ ΤΟΥ ΝΟΜΙΚΟΥ ΠΡΟΣΩΠΟΥ ΕΙΝΑΙ: 

Η καθημερινή φύλαξη, φροντίδα, ημερήσια φροντίδα, 
διαπαιδαγώγηση και ψυχαγωγία βρεφών και νηπίων ερ¬ 
γαζομένων γονέων, η πολύπλευρη νοητική, συναισθημα¬ 
τική, κοινωνική, ψυχοσωματική ανάπτυξη των παιδιών, η 
προπαρασκευή τους για τη φυσική μετάβασή τους από 
την οικογενειακή ζωή, στο Σχολικό Περιβάλλον. Οι λοιποί 
σκοποί, για τους οποίους ιδρύθηκε και λειτουργεί μέχρι 
σήμερα, το συγκεκριμένο Νομικό Πρόσωπο. 

3. ΠΟΡΟΙ ΤΟΥ Ν.Π. ΕΙΝΑΙ: 

• Οι δαπάνες λειτουργίας, συντήρησης, μισθοδοσίας 
του προσωπικού καλύπτονται από τις πιστώσεις του άρ¬ 
θρου 25, του Ν. 1828/1989 του προϋπολογισμού του 
ΥΠ.ΕΣ.Δ.Δ.Α. 

• Άλλες επιχορηγήσεις από το Δήμο, το Κράτος, ή από 
Φυσικό ή Νομικό Πρόσωπο. 

• Κάθε είδους εισφορές, δωρεές, κληρονομιές, κληρο¬ 
δοσίες. 

• Πρόσοδοι από την περιουσία του και 

• Εισπράξεις από το αντίτιμο των πραγμάτων ή των υπη¬ 
ρεσιών που παρέχει το Νομικό Πρόσωπο. 

4. ΠΕΡΙΟΥΣΙΑ ΤΟΥ ΝΟΜΙΚΟΥ ΠΡΟΣΩΠΟΥ: 

Αυτή που θα περιέλθει από την εφαρμογή της παρα¬ 
γράφου 2, του άρθρου 26, του Π.Δ/τος 410/95 (Δ.Κ.Κ.), 
όπως αυτές τροποποιήθηκαν με το άρθρο 12, του Ν. 
2880/2001. 

5. Το Νομικό Πρόσωπο εκπροσωπείται στα δικαστήρια 
και σε κάθε δημόσια αρχή, από τον Πρόεδρο του Διοικη¬ 
τικού Συμβουλίου και όταν αυτός απουσιάζει ή κωλύεται 
από τον Αντιπρόεδρο. 

6. Με απόφαση του Δ.Σ. θα καθοριστούν τα της Διοίκη- 
σηςτου Ν.Π. (παρ. 3, άρθρο 203 Π.Δ410/95, Δ.Κ.Κ). 

Από τις διατάξεις της απόφασης αυτής, προκαλείται 
δαπάνη σε βάρος του προϋπολογισμού του Δήμου Πάρ- 
γας, το ύψος της οποίας δεν μπορεί να προσδιοριστεί με 
την παρούσα. 

Η απόφαση αυτή, να δημοσιευθεί στην Εφημερίδα της 
Κυβερνήσεως και η ισχύς της αρχίζει από την κοινοποίη¬ 
σή της. 

Πρέβεζα, 7 Αυγούστου 2003 

Ο Γενικός Γραμματέας Περιφέρειας κ.α.α. 

Ο Γ ενικός Διευθυντής 
Β. ΜΗΤΣΕΛΟΣ 
-♦- 

Αριθ. οικ. 6397 (8) 

Ανάθεση άσκησης αρμοδιοτήτων, σε Υπηρεσίες Π.Κ.Μ. 
μεταβίβαση αρμοδιοτήτων σε προϊσταμένους αυτών 
και συμπλήρωση της οικ. 5631/26.7.2000 απόφασής 
μας, περί ορισμού εισηγητών και μεταβίβασης εξου¬ 
σίας υπογραφής "Με εντολή γενικού γραμματέα 11 , 
όπως συμπληρώθηκε και ισχύει. 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΚΕΝΤΡΙΚΗΣ ΜΑΚΕΔΟΝΙΑΣ 

Έχοντας υπόψη: 

1. Τις διατάξεις α) των άρθρων 1 παρ. 2 και 6 παρ. 6 και 
11 του Ν. 2503/97 "Διοίκηση, οργάνωση, στελέχωση της 


Περιφέρειας, ρύθμιση θεμάτων για την Τοπική Αυτοδιοί¬ 
κηση και άλλες διατάξεις" (ΦΕΚ 107/Α'/1997), και β) του 
άρθρου 10 παρ. 8 του ίδιου Νόμου, σύμφωνα με τις οποί¬ 
ες οι νομοθετικές πράξεις του άρθρου 123 του Α. Κ., όπως 
τροποποιήθηκε με το άρθρο β του Ν. 994/79 και των άρ¬ 
θρων 13παρ. 2Α'του Ν. 1734/87καιδτου Ν.Δ. 221/74, εκ- 
δίδονται από τον Γ ενικό Γ ραμματέα της Περιφέρειας. 

2. Τις διατάξεις του Ν. 3200/1955 "Περί Διοικητικής Απο¬ 
κέντρωσης". 

3. Τις διατάξεις του Ν. 2190/94 "Σύσταση Ανεξάρτητης 
Αρχής για την επιλογή προσωπικού και ρύθμιση θεμάτων 
Διοίκησης". 

4. Τις διατάξεις του άρθρου 7 παρ. 2του Ν. 3127/2003. 

5. Την ανάγκη απλούστευσης των διαδικασιών κατά την 
άσκηση των αρμοδιοτήτων με σκοπό την ταχεία διεκπε¬ 
ραίωση των υποθέσεων που έχουν ανατεθεί στις Υπηρε¬ 
σίες της Περιφέρειας. 

6. Την οικ. 5631/26.7.2000 απόφασή μας, όπως αναδη¬ 
μοσιεύτηκε στο ΦΕΚ 1339/Β76.11.2000 και συμπληρώθη¬ 
κε μεταγενέστερα. 

7. Το γεγονός ότι από τις διατάξεις της απόφασης αυ¬ 
τής δεν προκαλείται δαπάνη σε βάρος του κρατικού προ¬ 
ϋπολογισμού, αποφασίζουμε: 

1. Αναθέτουμε την άσκηση των αρμοδιοτήτων του εδα¬ 
φίου, που, με το άρθρο 7 παρ. 2 του Ν. 3127/2003 προ¬ 
στέθηκε στο τέλος της παρ. 12 του άρθρου 18 (προσφυ¬ 
γή κατά αποφάσεων του Νομάρχη κλπ), του Ν. 2218/94 
"Ίδρυση νομαρχιακής αυτοδιοίκησης, τροποποίηση δια¬ 
τάξεων για την πρωτοβάθμια αυτοδιοίκηση και την περι¬ 
φέρεια και άλλες διατάξεις", όπως συμπληρώθηκε με την 
περ. β'της παρ. 15 του άρθρου 13 του Ν. 2307/1995, ως 
εξής: 

Α. Στο Τμήμα Τοπικής Αυτοδιοίκησης Α' Βαθμού της 
Δ/νσης Αυτοδιοίκησης και Αποκέντρωσης της Περιφέρει¬ 
ας, για θέματα του Νομού Θεσσαλονίκης. 

Β) Στις Διευθύνσεις Αυτοδιοίκησης και Διοίκησης των 
νομών της Περιφέρειας, για θέματα των αντίστοιχων νο¬ 
μών. 

2. Στους προϊσταμένους των αντίστοιχων ως άνω Διευ¬ 
θύνσεων των προκαταρκτικών ενεργειών, πλην της υπο¬ 
γραφής των αποφάσεων που εκδίδονται επί εξέτασης 
προσφυγών σε εφαρμογή των διατάξεων του τελευταίου 
εδαφίου της παρ. 12 του άρθρου 18 του Ν. 2218/94, που 
προστέθηκε με το άρθρο 7 παρ. 2 του Ν. 3127/2003. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Θεσσαλονίκη, 12 Αυγούστου 2003 

Ο Γενικός Γ ραμματέας Περιφέρειας 
ΗΛΙΑΣ ΛΙΑΚΟΠΟΥΛΟΣ 

-♦- 

Αριθ. οικ. 3762 (9) 

Διαπίστωση των κλάδων και των θέσεων που κατέχει το 
προσωπικό καθώς και τις θέσεις που είναι κενές, της 
Παιδόπολης "Αγία Σοφία" Μαγνησίας. 

Ο ΠΡΟΕΔΡΟΣ - ΓΕΝ. ΔΙΕΥΘΥΝΤΗΣ 
ΤΟΥ Πε.Σ.Υ.Π. ΘΕΣΣΑΛΙΑΣ 

Έχοντας υπόψη: 

1. Τις διατάξεις της παραγράφου 7 του άρθρου 1 του Ν. 
3106/03 (Φ.Ε.Κ. 30/20.2.2003) «Αναδιοργάνωση του 
Ε.Σ.Υ. Κοινωνικής Φροντίδας και άλλες διατάξεις». 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


2. Την Π1 β/Γ.Π. οικ. 66311/9.7.2003 (Φ.Ε.Κ. 865/1.7.2003) 
απόφαση του Υπουργείου Υγείας & Πρόνοιας με την 
οποία αποφασίστηκε η έναρξη λειτουργίας της Παιδόπο- 
λης "ΑΓΙΑ ΣΟΦΙΑ" Μαγνησίας ως αποκεντρωμένης Μονά¬ 
δας Κοινωνικής Φροντίδας του Πε.Σ.Υ.Π. Θεσσαλίας, με 
ημερομηνία έναρξης λειτουργίας την ημερομηνία δημο¬ 
σίευσης της απόφασης. 

3. Το 15639/17.2.2003 έγγραφο του Υπουργείου Υγείας 
& Πρόνοιας σχετικά με οδηγίες για την εφαρμογή διατά¬ 


ξεων του Ν. 3106/03 που αφορούν θέματα προσωπικού, 
διαπιστώνουμε: 

Τους κλάδους και τις θέσεις που κατέχει το προσωπικό 
καθώς και τις θέσεις που είναι κενές, της Παιδόπολης 
"Αγία Σοφία" Μαγνησίας, κατά τη δημοσίευση του Ν. 
3106/2003 και μετατρέπουμε αυτές αυτοδίκαια σε οργα¬ 
νικές θέσεις αντίστοιχου κλάδου, κατηγορίας και ειδικό¬ 
τητας της Μονάδας Κοινωνικής Φροντίδας του Πε.Σ.Υ.Π. 
Θεσσαλίας Παιδόπολη "Αγία Σοφία" ως ακολούθως: 


Α/Α 

ΚΑΤΗΓΟΡΙΑ 

ΚΛΑΔΟΣ 

ΠΡΟΒΛΕΠΟΜΕΝΕΣ 

ΘΕΣΕΙΣ 

ϋ 

1 . 

ΠΕΙ 

ΔΙΟΙΚΗΤΙΚΩΝ-ΟΙΚΟΝΟΜΙΚΩΝ 

2 


2. 

ΠΕ2 

ΕΚΠΑΙΔΕΥΤΙΚΩΝ 

(ΔΑΣΚΑΛΩΝ-ΝΗΠΙΑΓΩΓΩΝ) 

1 


3. 

ΠΕ3 

ΨΥΧΟΛΟΓΩΝ 

2 

1 

η 

ΠΕ4 

ΚΟΙΝΩΝΙΟΛΟΓΩΝ 

1 


5. 

ΠΕ5 

ΚΟΙΝΩΝΙΚΩΝ ΛΕΙΤΟΥΡΓΩΝ 

2 


6. 

ΤΕ1 

ΔΙΟΙΚΗΤΙΚΩΝ-ΟΙΚΟΝΟΜΙΚΩΝ 

1 


Π 

ΤΕ3 

ΝΟΣΟΚΟΜΩΝ,-ΕΠΙΣΚΕΠΤΡΙΩΝ 
ΑΔΕΛΦΩΝ,-ΜΑΙΩΝ 

1 

1 

8. 

ΤΕ5 

ΚΟΙΝΩΝΙΚΩΝ ΛΕΙΤΟΥΡΓΩΝ 

4 

2 

9. 

ΔΕΙ 

ΔΙΟΙΚΗΤΙΚΩΝ-ΟΙΚΟΝΟΜΙΚΩΝ 

12 

δ 

10. 

ΔΕ3 

ΝΟΣΟΚΟΜΩΝ-ΒΟΗΘΩΝ 

ΝΟΣΟΚΟΜΩΝ 

1 


11. 

ΔΕ 5 

ΣΥΝΤΗΡΗΤΩΝ 

(ΞΥΛΟΥΡΓΩΝ-ΟΙΚΟΔΟΜΩΝ- 

ΗΛΕΚ/ΛΟΓΩΝ-ΥΔΡΑΥΛΙΚΩΝ) 

1 


12. 

ΔΕ 7 

ΟΔΗΓΩΝ 

ΑΥΤΟΚΙΝΗΤΩΝ&ΜΗΧΑΝΙΚΩΝ 

ΑΥΤΟΚΙΝΗΤΩΝ 

1 


13. 

ΔΕ 8 


2 


14. 

ΔΕ 9 

ΓΕΧΝΙΚΩΝ ΕΙΔΙΚΟΤΗΤΩΝ 

(ΡΑΠΤΡΙΩΝ-ΥΦΑΝΤΡΙΩΝ) 

1 


15. 

ΥΕ2 

ΘΥΡΩΡΩΝ-ΦΥΛΑΚΩΝ- 

ΝΥΧΤΟΦΥΛΑΚΩΝ-ΝΥΧΤΕΡΙΝΩΝ 

ΕΠΙΒΛΕΠΟΥΣΩΝ 

4 


16. 

ΥΕ3 

ΚΑΘΑΡΠΓΓΡΙΩΝ-ΠΛΥΝΤΡΙΩΝ 
ΕΙΔΩΝ ΕΣΠΑΣΕΩΣ-ΠΛ.ΕΙΔΩΝ 
ΙΜΑΤΙΣΜΟΥ 

5 


17. 

ΥΕ4 

ΓΕΧΝΙΚΩΝ ΕΙΔΙΚΟΤΉΤΩΝ 

(ΡΑΠΤΡΙΩΝ-ΥΦΑΝΤΡΙΩΝ- 

ΤΑΠΗΤΟΥΡΓΩΝ) 

2 





43 

16 


Η απόφαση αυτή να δημοσιευθεί στην Εφημερίδα της Κυβερνήσεως. 

Λάρισα, 31 Ιουλίου 2003 

Ο Πρόεδρος - Γεν. Διευθυντής 
ΓΕΩΡΓΙΟΣ I. ΠΑΠΑΔΟΠΟΥΛΟΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 

































































